ສຫລ ຍັງສືບຕໍ່ ຊອກຫາເຮລິຄອບເຕີ ທີ່ຫາຍສາບສູນ ຢູ່ເນປານ
ກອງທັບສະຫະລັດ ຍັງສືບຕໍ່​ຊອກ​ຫາ ​ເຮ​ລິ​ຄອບ​ເຕີ ຂອງນາ​ວິກກະ​ໂຍທິນ ທີ່​ໄດ້​ຫາຍ​ສາບສູນ​ ຢູ່ປະ​ເທດ​ເນ​ປານ​​ທີ່​ເຂົ້າ​ຮ່ວມ ການ​ປະຕິບັດ​ງານ ບັນ​ເທົາ​ທຸກ ​ຫຼັງ​ແຜ່ນດິນ​ໄຫວ.
ກອງທັບສະຫະລັດ ຍັງສືບຕໍ່ຊອກຫາເຮືອບິນເຮລິຄອບເຕີລຳ ນຶ່ງຂອງນາວິກກະໂຍທິນທີ່ໄດ້ຫາຍສາບສູນຢູ່ປະເທດເນປານ ໃນຂະນະທີ່ເຂົ້າຮວມການປະຕິບັດງານ ບັນເທົາທຸກຫລັງຈາກ ໄດ້ແຜ່ນດິນໄຫວ ໂຄສົກຄົນນຶ່ງ ຂອງກອງບັນຊາການສະຫະລັດ ໃນພາກພື້ນປາ ຊິຟິກ ກ່າວວ່າ ເຮືອບິນເຮລິຄອບເຕີລຳນີ້ ໄດ້ຫາຍສາບສູນໄປໃນຕອນແລງວັນອັງຄານ ວານນີ້ໃກ້ກັບບ້ານ Charikot ຊຶ່ງເປັນນຶ່ງ ໃນບັນດາເຂດ ທີ່ໄດ້ຮັບຜົນກະທົບ ຢ່າງຮ້າຍ ແຮງ ຈາກແຜ່ນດິນໄຫວ ໃນວັນອັງຄານວານນີ້ ທີ່ມີຄວາມແຮງ 7 3 ຣິກເຕີ້ນັ້ນ ໂຄສົກກ່າວວ່າ “ເຮືອບິນເຮລິຄອບເຕີສອງລຳ ໄດ້ເຂົ້າຮ່ວມການຊອກຫາ ໃນຕອນເຊົ້າ ວັນພຸດມື້ນີ້ ພ້ອມດ້ວຍເຮືອບິນອຶ່ນໆທີ່ມີກຳນົດຈະເຂົ້າຮ່ວມການປະຕິບັດງານ ” ເຈົ້າໜ້າທີ່ກະຊວງປ້ອງກັນປະເທດຄົນນຶ່ງ ກ່າວວ່າ ມີແປດຄົນຢູ່ເທິງເຮືອບິນ ຮວມທັງ ທະຫານນາວິກກະໂຍທິນສະຫະລັດ 6 ຄົນ ແລະພົນລະເຮືອນເນປານສອງຄົນ ທ່ານ ກ່າວວ່າ ຍັງບໍ່ທັນມີຫລັກຖານເທຶ່ອວ່າເຮືອບິນເຮລິຄອບເຕີລຳນີ້ໄດ້ປະສົບອຸປະຕິເຫດ ຕົກ ພວກທະຫານພາກພື້ນດິນຂອງເນປານ ກໍໄດ້ເຂົ້າຮ່ວມການຊອກຄົ້ນຫາເຣືອບິນເຮລິ ຄອບເຕີດັ່ງກ່າວນີ້ ບັນດາເຈົ້າໜ້າທີ່ອະທິບາຍວ່າ ພື້ນທີ່ໃນບໍລິເວນອ້ອມ ແອ້ມນັ້ນ ບໍ່ຮາບພຽງ ແລະເປັນພູເປັນຜາ” ນອກເໜືອກວ່ານັ້ນ ແລະກ່າວຕື່ມ ວ່າ ຖ້າເຮືອບິນລົງ ຈອດຢູ່ຮ່ອມພູ ມັນອາດຈະບໍ່ສາມາດສົ່ງວິທະຍຸແຈ້ງບ່ອນຢູ່ ໃຫ້ຮູ້ໄດ້ ເຮືອບິບເຮຣີຄອບເຕີດັ່ງກ່າວແມ່ນປະເພດ UH-1Y Huey ຊຶ່ງເປັນພາກສ່ວນ ນຶ່ງໃນ ການປະຕິບັດງານສະໜັບສະໜຸນເພື່ອໃຫ້ຄວາມຊ່ອຍເຫຼືອຫຼື Sahayogi Haat ການປະຕິບັດງານດັ່ງກ່າວ ເປັນການດຳເນີນຄວາມພະຍາຍາມຮ່ວມ ລະຫວ່າງ ກອງທັບ ແລະອົງການຢູເສດຂອງສະຫະລັດ ຊຶ່ງໄດ້ຈັດສົ່ງ ເຄື່ອງບັນເທົາທຸກ ເກືອບ 50 ໂຕນ ຂົນ ສົ່ງພະນັກງານ 273 ຄົນ ແລະໄດ້ປະຕິບັດງານຫລາຍກວ່າ 68 ຊົ່ວໂມງບິນ ໄປທົ່ວເຂດ ປະສົບໄພແຜ່ນດິນໄຫວ ໃນເນປານ